title: Регламент за изпълнение (ЕС) 2018/1659 на Комисията от 7 ноември 2018 година за изменение на Регламент за изпълнение (ЕС) № 844/2012 с оглед на научните критерии за определянето на свойствата, нарушаващи функциите на ендокринната система, въведени с Регламент (ЕС) 2018/605 (Текст от значение за ЕИП.)

text:
                  8.11.2018

                  BG

                  Официален вестник на Европейския съюз

                  L 278/3

         РЕГЛАМЕНТ ЗА ИЗПЪЛНЕНИЕ (ЕС) 2018/1659 НА КОМИСИЯТА
         от 7 ноември 2018 година
         за изменение на Регламент за изпълнение (ЕС) № 844/2012 с оглед на научните критерии за определянето на свойствата, нарушаващи функциите на ендокринната система, въведени с Регламент (ЕС) 2018/605
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 19 от него,
         като има предвид, че:

                     (1)

                     В Регламент за изпълнение (ЕС) № 844/2012 на Комисията (2) се предвижда изпълнението на процедурата по подновяване по отношение на активните вещества в съответствие с Регламент (ЕО) № 1107/2009.

                     (2)

                     С Регламент (ЕС) 2018/605 на Комисията (3) бяха въведени нови научни критерии за определянето на свойствата, нарушаващи функциите на ендокринната система, които отразяват актуалното състояние на научно-техническите познания. Тези критерии следва да се прилагат от 10 ноември 2018 г. по отношение на заявления за подновяване на одобрение на активни вещества в съответствие с Регламент (ЕО) № 1107/2009, включително заявления, по които все още не е взето решение.

                     (3)

                     Заявленията за подновяване на одобрението на дадено активно вещество, които са подадени преди 10 ноември 2018 г. и за които до тази дата комитетът, посочен в член 79, параграф 1 от Регламент (ЕО) № 1107/2009, не е гласувал по проект на регламент за подновяването или неподновяването на одобрението на това активно вещество, следва да се разглеждат като заявления, по които все още не е взето решение.

                     (4)

                     За такива заявления, по които все още не е взето решение, е възможно предоставената от заявителя информация да не позволява приключването на оценката на това дали научните критерии за определянето на свойствата, нарушаващи функциите на ендокринната система, установени в точка 3.6.5 и точка 3.8.2 от приложение II към Регламент (ЕО) № 1107/2009, са изпълнени, или не, нито да се направи заключение относно това дали критериите за одобрение, установени в посочените точки, са изпълнени, или не. Поради това Европейският орган за безопасност на храните („Органът“) следва да може да изисква от заявителя допълнителна информация с цел да се направи заключение дали критериите за одобрение, установени в цитираните точки, са изпълнени, или не. Тази допълнителна информация следва да бъде предоставена в срок, определен от Органа, който следва да бъде възможно най-кратък, за да се избегне неоправдано забавяне на процедурата по подновяване, и за определянето на който следва да бъде отчетен видът на информацията, която следва да бъде предоставена.

                     (5)

                     В срока за предоставяне на допълнителната информация заявителите следва да могат да кандидатстват за дерогацията по член 4, параграф 7 от Регламент (ЕО) № 1107/2009.

                     (6)

                     Когато въз основа на вече наличната информация Органът е успял да заключи, че веществото отговаря на научните критерии за определянето на свойствата, нарушаващи функциите на ендокринната система, заявителите следва да могат да предоставят допълнителна информация по отношение на критериите за одобрение, установени в точка 3.6.5 и точка 3.8.2 от приложение II към Регламент (ЕО) № 1107/2009, и/или да могат да представят документални доказателства, от които да е видно, че са изпълнени условията за прилагане на дерогацията по член 4, параграф 7 от посочения регламент.

                     (7)

                     Когато Органът изиска такава допълнителна информация от заявителя, срокът, предвиден за изготвяне на заключението на Органа, следва да бъде удължен, за да може тази информация да бъде взета под внимание.

                     (8)

                     Когато изисква допълнителна информация от заявителя, Органът следва да взема предвид, че изпитванията върху животни следва да се сведат до минимум, а изпитванията върху гръбначни животни да се извършват само когато няма други методи в съответствие с член 62 от Регламент (ЕО) № 1107/2009.

                     (9)

                     Като се има предвид, че въведените с Регламент (ЕС) 2018/605 научни критерии за определянето на свойствата, нарушаващи функциите на ендокринната система, се прилагат от 10 ноември 2018 г., настоящият регламент следва да влезе в сила възможно най-скоро и да се прилага от 10 ноември 2018 г.

                     (10)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Регламент за изпълнение (ЕС) № 844/2012 се изменя, както следва:

                        1)

                        След член 11 се вмъква следният член:

                           „Член 11а
                           За целите на оценката на критериите за одобрение, установени в точка 3.6.5 и точка 3.8.2 от приложение II към Регламент (ЕО) № 1107/2009, изменен с Регламент (ЕС) 2018/605 на Комисията (*1), по отношение на заявления, подадени в съответствие с член 1 преди 10 ноември 2018 г., за които до тази дата не е представен проектът на доклад за оценка във връзка с подновяването, когато наличната в допълнителните досиета информация не е достатъчна, за да може докладващата държава членка да приключи оценката на това дали тези критерии за одобрение са изпълнени и когато е приложимо, дали е обосновано прилагането на член 4, параграф 7, докладващата държава членка подробно указва в проекта на доклада за оценка във връзка с подновяването каква е допълнителната информация, необходима за извършване на съответната оценка.

                           (*1)  Регламент (ЕС) 2018/605 на Комисията от 19 април 2018 година за изменение на приложение II към Регламент (ЕО) № 1107/2009 чрез установяване на научни критерии за определянето на свойствата, нарушаващи функциите на ендокринната система (ОВ L 101, 20.4.2018 г., стр. 33).“"

                        2)

                        В член 13 след параграф 3 се прибавя следният параграф:

                           „3а.   За целите на оценката на критериите за одобрение, установени в точка 3.6.5 и точка 3.8.2 от приложение II към Регламент (ЕО) № 1107/2009, изменен с Регламент (ЕС) 2018/605 на Комисията, по отношение на заявления, подадени в съответствие с член 1 преди 10 ноември 2018 г., за които проектът на доклад за оценка във връзка с подновяването е представен, но до посочената дата заключението на Органа все още не е прието, когато наличната в досието информация не е достатъчна, за да може Органът да приключи оценката на това дали тези критерии за одобрение са изпълнени, Органът, след като се консултира с държавата членка, изисква от заявителя допълнителната информация, която трябва да бъде подадена до докладващата държава членка, останалите държави членки, Комисията и Органа под формата на актуализирано допълнително досие, което включва допълнителната информация. След като се консултира с докладващата държава членка и със заявителя, Органът определя срок за представяне на посочената информация. Този срок е най-малко 3 месеца, не надвишава 30 месеца и за определянето му се отчита видът на информацията, която трябва да бъде предоставена.
                           В този определен от Органа срок заявителят може също така да представи — когато е приложимо — документални доказателства, от които да е видно, че са изпълнени условията за прилагане на дерогацията по член 4, параграф 7 от Регламент (ЕО) № 1107/2009.
                           Когато Органът, след като се консултира с държавите членки и без да изисква допълнителна информация, може да стигне до заключението, че са изпълнени научните критерии за определянето на свойствата, нарушаващи функциите на ендокринната система, установени в точка 3.6.5 и/или точка 3.8.2 от приложение II към Регламент (ЕО) № 1107/2009, той уведомява за това заявителя. В срок от 3 месеца, след като бъде уведомен от Органа, заявителят може да предостави на докладващата държава членка, останалите държави членки, Комисията и Органа допълнителна информация във връзка с критериите за одобрение, установени в точка 3.6.5 и/или точка 3.8.2 от приложение II към Регламент (ЕО) № 1107/2009, и/или документални доказателства, от които е видно, че са изпълнени условията за прилагане на дерогацията по член 4, параграф 7 от посочения регламент.
                           Когато се прилагат първа или трета алинея, срокът, посочен в параграф 1, се удължава със срока, определен за предоставяне на допълнителната информация.
                           Когато не е предоставена допълнителна информация в съответствие с първа, втора или трета алинея в срока, определен за предоставянето ѝ, Органът незабавно уведомява заявителя, докладващата държава членка, Комисията и останалите държави членки и приключва оценката въз основа на наличната информация.
                           Когато е предоставена допълнителна информация в съответствие с първа, втора или трета алинея в определения за нейното подаване срок, в срок от 90 дни от датата на получаването на допълнителната информация докладващата държава членка оценява получената информация и изпраща своята оценка на Органа под формата на преразгледан проект на доклада за оценка във връзка с подновяването. В съответствие с член 12 Органът се консултира с всички държави членки и със заявителя по преразгледания проект на доклада за оценка във връзка с подновяването. Органът приема посоченото в параграф 1 заключение в срок от 120 дни от датата на получаване на преразгледания проект на доклада за оценка във връзка с подновяването, като използва насоките за определяне на вещества, нарушаващи функциите на ендокринната система, приложими към датата на подаване на актуализираното допълнително досие, посочено в първа алинея.“

                        3)

                        Параграф 5 от член 13 се заменя със следното:

                           „5.   Информация, предоставена от заявителя, без да е била изискана, или информация, предоставена след изтичане на определения срок за нейното представяне в съответствие с параграф 3, първа алинея или в съответствие с първа или трета алинея от параграф 3а от настоящия член, не се взема под внимание, освен когато е предоставена в съответствие с член 56 от Регламент (ЕО) № 1107/2009.“

                        4)

                        В член 14 след параграф 1 се прибавя следният параграф:

                           „1а.   За целите на оценката на критериите за одобрение, установени в точка 3.6.5 и точка 3.8.2 от приложение II към Регламент (ЕО) № 1107/2009, изменен с Регламент (ЕС) 2018/605 на Комисията, по отношение на заявления, по които заключението на Органа е прието преди 10 ноември 2018 г. и за които до тази дата комитетът, посочен в член 79, параграф 1 от Регламент (ЕО) № 1107/2009, все още не е гласувал по проект на регламент за подновяването или неподновяването на одобрението на съответното активно вещество, Комисията може да счете, че е необходима допълнителна информация, за да се направи оценка на това дали посочените критерии за одобрение са изпълнени. В такива случаи Комисията изисква от Органа да преразгледа в разумен срок наличната информация и информира заявителя за това искане.
                           По искане на Комисията в съответствие с първата алинея Органът, след като се консултира с докладващата държавата членка, може да реши дали е необходима допълнителна информация и да изиска от заявителя да предостави тази информация до докладващата държава членка, останалите държави членки, Комисията и Органа под формата на актуализирано допълнително досие, което включва допълнителната информация. След като се консултира с докладващата държава членка и със заявителя, Органът определя срок за предоставяне на посочената информация. Този срок е най-малко 3 месеца, не надвишава 30 месеца и за определянето му се отчита видът на информацията, която трябва да бъде предоставена.
                           В този определен от Органа срок заявителят може също така да представи — когато е приложимо — документални доказателства, от които да е видно, че са изпълнени условията за прилагане на дерогацията по член 4, параграф 7 от Регламент (ЕО) № 1107/2009.
                           Когато Органът, след като се консултира с държавите членки и без да изисква допълнителна информация, може да стигне до заключението, че са изпълнени научните критерии за определянето на свойствата, нарушаващи функциите на ендокринната система, установени в точка 3.6.5 и/или точка 3.8.2 от приложение II към Регламент (ЕО) № 1107/2009, той уведомява за това заявителя. В срок от 3 месеца, след като бъде уведомен от Органа, заявителят може да предостави на докладващата държава членка, останалите държави членки, Комисията и Органа допълнителна информация във връзка с критериите за одобрение, установени в точка 3.6.5 и/или точка 3.8.2 от приложение II към Регламент (ЕО) № 1107/2009, и/или документални доказателства, от които да е видно, че са изпълнени условията за прилагане на дерогацията по член 4, параграф 7 от посочения регламент.
                           В срок от 90 дни от датата на получаването на допълнителната информация докладващата държава членка оценява получената информация и изпраща своята оценка на Органа под формата на преразгледан проект на доклад за оценка във връзка с подновяването. В съответствие с член 12 Органът се консултира с всички държави членки и със заявителя по преразгледания доклад за оценка във връзка с подновяването.
                           Органът приема добавка към посоченото в параграф 1 заключение в срок от 120 дни от датата на получаване на преразгледания проект на доклад за оценка във връзка с подновяването, като използва насоките за определяне на вещества, нарушаващи функциите на ендокринната система, приложими към датата на подаване на актуализираното допълнително досие, посочено във втора алинея.
                           Когато не е предоставена допълнителна информация в съответствие с втора, трета или четвърта алинея в срока, определен за предоставянето ѝ, Органът незабавно уведомява заявителя, докладващата държава членка, съдокладващата държава членка, Комисията и останалите държави членки и приключва оценката въз основа на наличната информация в срок от 30 дни от изтичането на срока, посочен във втора или четвърта алинея.
                           Информация, предоставена от заявителя, без да е била изискана, или информация, предоставена след изтичане на определения срок за нейното представяне в съответствие с втора или четвърта алинея от настоящия член, не се взема под внимание, освен когато е предоставена в съответствие с член 56 от Регламент (ЕО) № 1107/2009.“

            Член 2
            Разпоредбите на Регламент за изпълнение (ЕС) № 844/2012, вмъкнати с член 1 от настоящия регламент, се прилагат в допълнение към останалите разпоредби на Регламент за изпълнение (ЕС) № 844/2012.

            Член 3
            Настоящият регламент влиза в сила в деня след деня на публикуването му в Официален вестник на Европейския съюз.

            Той се прилага се от 10 ноември 2018 г.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 7 ноември 2018 година.

                  За Комисията

                  Председател

               Jean-Claude JUNCKER

            (1)  ОВ L 309, 24.11.2009 г., стр. 1.

            (2)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).

            (3)  Регламент (ЕС) 2018/605 на Комисията от 19 април 2018 г. за изменение на приложение II към Регламент (ЕО) № 1107/2009 чрез установяване на научни критерии за определянето на свойствата, нарушаващи функциите на ендокринната система (ОВ L 101, 20.4.2018 г., стр. 33).


title: Регламент за изпълнение (ЕС) 2018/1708 на Комисията от 13 ноември 2018 година за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „Însurăței“ (ЗНП)

text:
                  14.11.2018

                  BG

                  Официален вестник на Европейския съюз

                  L 286/1

         РЕГЛАМЕНТ ЗА ИЗПЪЛНЕНИЕ (ЕС) 2018/1708 НА КОМИСИЯТА
         от 13 ноември 2018 година
         за предоставяне на правната закрила, предвидена в член 99 от Регламент (ЕС) № 1308/2013 на Европейския парламент и на Съвета, на наименованието „Însurăței“ (ЗНП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 99 от него,
         като има предвид, че:

                     (1)

                     В съответствие с член 97, параграфи 2 и 3 от Регламент (ЕС) № 1308/2013 Комисията разгледа подаденото от Румъния заявление за регистрация на наименованието „Însurăței“ и го публикува в Официален вестник на Европейския съюз (2).

                     (2)

                     В Комисията не постъпиха възражения по реда на член 98 от Регламент (ЕС) № 1308/2013.

                     (3)

                     В съответствие с член 99 от Регламент (ЕС) № 1308/2013 следва да бъде предоставена правна закрила на наименованието „Însurăței“ и то да бъде вписано в регистъра, посочен в член 104 от същия регламент.

                     (4)

                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,

               ПРИЕ НАСТОЯЩИЯ РЕГЛАМЕНТ:

            Член 1
            Предоставя се правна закрила на наименованието „Însurăței“ (ЗНП).

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 ноември 2018 година.

                  За Комисията

                  Председател

               Jean-Claude JUNCKER

            (1)  ОВ L 347, 20.12.2013 г., стр. 671.

            (2)  ОВ C 144, 25.4.2018 г., стр. 2.


title: Регламент за изпълнение (ЕС) 2018/1709 на Комисията от 13 ноември 2018 година за определяне на техническите характеристики на ad hoc модула за 2020 г. относно трудовите злополуки и други свързани с работата здравословни проблеми във връзка с извадковото изследване на работната сила съгласно Регламент (ЕО) № 577/98 на Съвета (Текст от значение за ЕИП.)

text:
                  14.11.2018

                  BG

                  Официален вестник на Европейския съюз

                  L 286/3

         РЕГЛАМЕНТ ЗА ИЗПЪЛНЕНИЕ (ЕС) 2018/1709 НА КОМИСИЯТА
         от 13 ноември 2018 година
         за определяне на техническите характеристики на ad hoc модула за 2020 г. относно трудовите злополуки и други свързани с работата здравословни проблеми във връзка с извадковото изследване на работната сила съгласно Регламент (ЕО) № 577/98 на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 577/98 на Съвета от 9 март 1998 г. относно организацията на извадково изследване на работната сила в Общността (1), и по-специално член 7а, параграф 5 от него,
         като има предвид, че:

                     (1)

                     В Съобщението на Комисията относно стратегическа рамка на ЕС за здравословни и безопасни условия на труд за периода 2014—2020 г. (2) се подчертава необходимостта бъде подобрено качеството на събирането на статистически данни за свързаните с работата злополуки и заболявания, професионалната експозиция и свързаните с работата здравословни проблеми. Повторното събиране на данни по ad hoc модула относно трудовите злополуки и други свързани с работата здравословни проблеми, проведено преди това през 1999, 2007 и 2013 г., следва даде възможност за допълване на данните, предадени от държавите членки съгласно Регламент (ЕС) № 349/2011 на Комисията (3). Освен това модулът следва да предостави информация за професионалната експозиция на рискови фактори за физическото и психичното здраве.

                     (2)

                     В Делегиран регламент (ЕС) 2016/1851 на Комисията (4) са определени и описани областите, за които да се предоставя специална информация („подмодули“) и които следва да бъдат включени в ad hoc модула за 2020 г. относно трудовите злополуки и други свързани с работата здравословни проблеми.

                     (3)

                     Комисията следва да определи техническите характеристики, филтрите, кодовете и срока за предаване на данните за ad hoc модула относно трудовите злополуки и други свързани с работата здравословни проблеми.

                     (4)

                     Мерките, предвидени в настоящия регламент, са в съответствие със становището на Комитета на Европейската статистическа система,

               ПРИЕ НАСТОЯЩИЯ РЕГЛАМЕНТ:

            Член 1
            Техническите характеристики на ad hoc модула за 2020 г. относно трудовите злополуки и други свързани с работата здравословни проблеми, както и филтрите и кодовете, които трябва да се използват, и срокът, в който резултатите се изпращат на Комисията, са определени в приложението към настоящия регламент.

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 ноември 2018 година.

                  За Комисията

                  Председател

               Jean-Claude JUNCKER

            (1)  ОВ L 77, 14.3.1998 г., стр. 3.

            (2)  COM(2014) 332 final от 6 юни 2014 г.

            (3)  Регламент (ЕС) № 349/2011 на Комисията от 11 април 2011 г. за прилагане на Регламент (ЕО) № 1338/2008 на Европейския парламент и на Съвета относно статистиката на Общността в областта на общественото здраве и здравословните и безопасни условия на труд по отношение на статистическите данни за трудовите злополуки (ОВ L 97, 12.4.2011 г., стр. 3).

            (4)  Делегиран регламент (ЕС) 2016/1851 на Комисията от 14 юни 2016 г. за приемане на програмата от ad hoc модули за 2019, 2020 и 2021 г. за извадковото изследване на работната сила, предвидено в Регламент (ЕО) № 577/98 на Съвета (ОВ L 284, 20.10.2016 г., стр. 1).

            ПРИЛОЖЕНИЕ
            В настоящото приложение се определят техническите характеристики, филтрите и кодовете, които трябва да се използват в предвидения за 2020 г. аd hoc модул относно трудовите злополуки и други свързани с работата здравословни проблеми. В него се определят и датите за предаване на данните на Комисията.

               Срок за предаване на резултатите на Комисията: 31 март 2021 г.

               Филтри и кодове, които трябва да се използват за изпращането на данните: както са посочени в приложение III към Регламент (ЕО) № 377/2008 на Комисията (1).

               Колони, предназначени за незадължителни тегловни коефициенти, които да се използват при подизвадки или при липса на отговори: колони 226—229, съдържащи цели числа, и колони 230—231, съдържащи десетични знаци.
            1)   Подмодул: Трудови злополуки

            Филтър 15 ≤ AGE ≤ 74

                        Име/колона

                        Код

                        Описание

                        Филтър

                        ACCIDNUM

                           Брой трудови злополуки през последните 12 месеца

                        (WSTATOR = 1,2)

                        211

                           Трудови злополуки, довели до наранявания, през 12-те месеца преди референтната седмица

                        или (WSTATOR = 3-5 и EXISTPR = 1

                        0

                        Нито една

                        и YEARPR и

                        1

                        Една

                        MONTHPR не е

                        2

                        Две или повече

                        1 година

                        9

                        Не се прилага (не е включено във филтъра)

                        преди

                        Празно

                        Без отговор/Не знае

                        референтна седмица)

                        ACCIDTYP

                           Вид трудова злополука

                        ACCIDNUM = 1,2

                        212

                           Дали последната трудова злополука е пътнотранспортно произшествие

                        1

                        Пътнотранспортно произшествие

                        2

                        Злополука, различна от пътнотранспортно произшествие

                        9

                        Не се прилага (не е включено във филтъра)

                        Празно

                        Без отговор/Не знае

                        ACCIDJOB

                           Работно място, свързано със злополуката

                        ACCIDNUM = 1,2

                        213

                           Работа, извършвана в момента на възникване на трудовата злополука, довела до нараняване

                        1

                        Основна настояща работа

                        2

                        Втора настояща работа

                        3

                        Последна работа (само за незаети лица)

                        4

                        Друга настояща или предишна работа

                        9

                        Не се прилага (не е включено във филтъра)

                        Празно

                        Без отговор/Не знае

                        ACCIDBRK

                           Продължителност на отсъствието от работа поради трудова злополука

                        ACCIDNUM = 1,2

                        214—215

                           Брой календарни дни — като се изключи денят на злополуката — през 12-те месеца преди референтната седмица, през които лицето е било неспособно да работи заради най-скорошната трудова злополука, довела до нараняване.

                        00

                        Все още отсъства от работа, тъй като не се е възстановило от злополуката, но се очаква по-късно да започне работа

                        01

                        Очаква се, че никога няма да работи отново поради злополуката

                        02

                        По-малко от един ден или няма прекъсване

                        03

                        Най-малко един ден, но по-малко от четири дни

                        04

                        Най-малко четири дни, но по-малко от две седмици

                        05

                        Най-малко две седмици, но по-малко от един месец

                        06

                        Най-малко един месец, но по-малко от три месеца

                        07

                        Най-малко три месеца, но по-малко от шест месеца

                        08

                        Най-малко шест месеца, но по-малко от девет месеца

                        09

                        Между девет и дванадесет месеца

                        99

                        Не се прилага (не е включено във филтъра)

                        Празно

                        Без отговор/Не знае

                  2)   Подмодул: Свързани с работата здравословни проблеми

            Филтър 15 ≤ ВЪЗРАСТ ≤ 74

                        Име/колона

                        Код

                        Описание

                        Филтър

                        HPROBNUM

                           Брой свързани с работата здравословни проблеми през последните 12 месеца

                        (WSTATOR = 1,2)
                        или

                        216

                           Физически или психически здравословни проблеми, претърпени от лицето през 12-те месеца преди референтната седмица, причинени или влошени от работата, различни от вече отбелязаните трудови злополуки.

                        (WSTATOR = 3—5 и
                        EXISTPR = 1)

                        0

                        Нито един

                        1

                        Един

                        2

                        Два или повече

                        9

                        Не се прилага (не е включено във филтъра)

                        Празно

                        Без отговор/Не знае

                        HPROBTYP

                           Вид на свързания с работата здравословен проблем

                        HPROBNUM = 1,2

                        217—218

                           Вид на най-сериозния здравословен проблем, причинен или влошен от работата

                        00

                        Проблем с кост, става или мускул, който засяга най-вече шията, раменете, мишниците и предмишниците или ръцете

                        01

                        Проблем с кост, става или мускул, който засяга най-вече бедрата, коленете, бедрата и подбедриците или ходилата

                        02

                        Проблем с кост, става или мускул, който засяга най-вече гърба

                        03

                        Проблем с дишането или белия дроб

                        04

                        Кожен проблем

                        05

                        Слухов проблем

                        06

                        Стрес, депресия или безпокойство

                        07

                        Главоболие и/или преумора на очите

                        08

                        Сърдечно заболяване или инфаркт, или друг проблем на сърдечносъдовата система

                        09

                        Инфекциозно заболяване (вирусна, бактериална или друга инфекция)

                        10

                        Проблеми, свързани със стомаха, черния дроб, бъбреците или храносмилателната система

                        11

                        Друг вид здравословен проблем

                        99

                        Не се прилага (не е включено във филтъра)

                        Празно

                        Без отговор/Не знае

                        HPROBLIM

                           Здравословен проблем, който ограничава ежедневните дейности

                        HPROBNUM = 1,2

                        219

                           Дали най-сериозният здравословен проблем, причинен или влошен от работата, ограничава способността за извършване на ежедневните дейности — на работа или извън работа

                        0

                        Не

                        1

                        Да, донякъде

                        2

                        Да, значително

                        9

                        Не се прилага (не е включено във филтъра)

                        Празно

                        Без отговор/Не знае

                        HPROBJOB

                           Свързан с работата здравословен проблем

                        HPROBNUM = 1,2

                        220

                           Работа, причинила или влошила най-сериозния здравословен проблем.

                        1

                        Основна настояща работа

                        2

                        Втора настояща работа

                        3

                        Последна работа (само за незаети лица)

                        4

                        Друга настояща или предишна работа

                        9

                        Не се прилага (не е включено във филтъра)

                        Празно

                        Без отговор/Не знае

                        HPROBBRK

                           Продължителност на отсъствието от работа поради свързан с работата здравословен проблем

                        HPROBNUM = 1,2

                        221—222

                           Брой календарни дни през 12-те месеца преди референтната седмица, през които лицето е било неспособно да работи заради най-сериозния здравословен проблем, причинен или влошен от работата.

                        00

                        Все още отсъства от работа, тъй като не се е възстановило от здравословния проблем, но се очаква по-късно да започне работа

                        01

                        Очаква се, че никога няма да работи отново поради здравословния проблем

                        02

                        По-малко от един ден или няма прекъсване

                        03

                        Най-малко един ден, но по-малко от четири дни

                        04

                        Най-малко четири дни, но по-малко от две седмици

                        05

                        Най-малко две седмици, но по-малко от един месец

                        06

                        Най-малко един месец, но по-малко от три месеца

                        07

                        Най-малко три месеца, но по-малко от шест месеца

                        08

                        Най-малко шест месеца, но по-малко от девет месеца

                        09

                        Между девет и дванадесет месеца

                        99

                        Не се прилага (не е включено във филтъра)

                        Празно

                        Без отговор/Не знае

                  3)   Подмодул: Рискови фактори за физическото и/или психичното здраве

                        Име/колона

                        Код

                        Описание

                        Филтър

                        PHYSRISK

                           Излагане на рискови фактори за физическото здраве

                        WSTATOR = 1,2

                        223—224

                           Излагане на работното място на един от следните рискови фактори, които могат да повлияят на физическото здраве. Посочете фактора, считан за най-рисков за физическото здраве.

                        01

                        Да, основно изморителни или болезнени пози

                        02

                        Да, основно повтарящи се движения с ръце

                        03

                        Да, основно вдигане на тежки товари

                        04

                        Да, основно шум

                        05

                        Да, основно силни вибрации

                        06

                        Да, основно химикали, прах, изпарения, дим или газове

                        07

                        Да, основно дейности, изискващи силна визуална концентрация

                        08

                        Да, основно подхлъзване, препъване и падане

                        09

                        Да, основно използване на машини или ръчни инструменти (с изключение на превозни средства)

                        10

                        Да, основно използване на превозни средства (в хода на работата, изключвайки по пътя към и от работа)

                        11

                        Да, основно друг значим рисков фактор за физическото здраве

                        00

                        Няма значими рискови фактори за физическото здраве

                        99

                        Не се прилага (не е включено във филтъра)

                        Празно

                        Без отговор/Не знае

                        MENTRISK

                           Излагане на рискови фактори за психическото благосъстояние

                        WSTATOR = 1,2

                        225

                           Излагане на работното място на един от следните рискови фактори, които могат да повлияят на психическото благосъстояние. Посочете фактора, считан за най-рисков за психическото благосъстояние.

                        1

                        Да, основно притискане от срокове или претоварване с работа

                        2

                        Да, основно насилие или заплашване с насилие

                        3

                        Да, основно тормоз или издевателство

                        4

                        Да, основно недобра комуникация или сътрудничество в рамките на организацията

                        5

                        Да, основно работа с трудни клиенти, пациенти, ученици и т. н.

                        6

                        Да, основно несигурност на работното място

                        7

                        Да, основно липса на самостоятелност или на влияние върху темпото на работа или работните процеси

                        8

                        Да, основно други значим рисков фактор за психическото благосъстояние

                        0

                        Няма значим рисков фактор за психическото благосъстояние

                        9

                        Не се прилага (не е включено във филтъра)

                        Празно

                        Без отговор/Не знае

               (1)  Регламент (ЕО) № 377/2008 на Комисията от 25 април 2008 г. за прилагане на Регламент (ЕО) № 577/98 на Съвета относно организацията на извадково изследване на работната сила в Общността по отношение на кодификацията, която ще се използва за предаване на данни от 2009 г. нататък, и на използването на подизвадка за събиране на данни по структурните променливи, както и за определянето на референтните тримесечия (ОВ L 114, 26.4.2008 г., стр. 57).


title: Регламент за изпълнение (ЕС) 2018/1710 на Комисията от 13 ноември 2018 година за адаптиране на ставката на корекция на директните плащания, предвидена в Регламент (ЕС) № 1306/2013 на Европейския парламент и на Съвета, за календарната 2018 година и за отмяна на Регламент за изпълнение (ЕС) 2018/866 на Комисията

text:
                  14.11.2018

                  BG

                  Официален вестник на Европейския съюз

                  L 286/10

         РЕГЛАМЕНТ ЗА ИЗПЪЛНЕНИЕ (ЕС) 2018/1710 НА КОМИСИЯТА
         от 13 ноември 2018 година
         за адаптиране на ставката на корекция на директните плащания, предвидена в Регламент (ЕС) № 1306/2013 на Европейския парламент и на Съвета, за календарната 2018 година и за отмяна на Регламент за изпълнение (ЕС) 2018/866 на Комисията
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 26, параграф 4 от него,
         след консултации с Комитета по земеделските фондове,
         като има предвид, че:

                     (1)

                     По силата на Регламент (ЕС) № 1306/2013, с Регламент за изпълнение (ЕС) 2018/866 (2) на Комисията бе определена ставката на корекция на директните плащания за календарната 2018 година. Тази ставка на корекция бе определена въз основа на наличната информация в контекста на проектобюджета за 2019 г., и по-специално като бе взета предвид сумата от 468,7 млн. евро по механизма за финансова дисциплина за посочения в член 25 от Регламент (ЕС) № 1306/2013 резерв за кризисни ситуации в селскостопанския сектор.

                     (2)

                     Необходимата сума по механизма за финансова дисциплина остава в размер на 468,7 млн. евро за резерва за кризисни ситуации в селскостопанския сектор, като обаче посочените в Писмо № 1 на Комисията за внасяне на корекции в проектобюджета за 2019 г. прогнози за директните плащания и свързаните с пазара разходи сочат нужда от адаптиране на определената в Регламент за изпълнение (ЕС) 2018/866 ставка по механизма за финансова дисциплина.

                     (3)

                     Вследствие на това и въз основа на новата информация, с която Комисията разполага, е целесъобразно, в съответствие с член 26, параграф 4 от Регламент (ЕС) № 1306/2013, да се адаптира ставката на корекция най-късно до 1 декември на съответната календарна година, за която се прилага тази ставка.

                     (4)

                     Като общо правило земеделските стопани, които са подали заявление за помощ за директни плащания за дадена календарна година N, получават плащанията в рамките на определен срок за плащане през финансовата година N + 1. Държавите членки обаче могат, в определени граници, да извършват просрочени плащания в полза на земеделските стопани след изтичането на този срок за плащане. Такива просрочени плащания могат да бъдат извършени през следваща финансова година. Когато за дадена календарна година се прилага финансова дисциплина, ставката на корекция не следва да се прилага за плащанията по заявления за помощ, подадени през календарни години, различни от календарната година, за която се прилага финансовата дисциплина. Поради това, с цел равнопоставено третиране на земеделските стопани, е уместно да се предвиди ставката на корекция да се прилага единствено спрямо плащанията по заявления за помощ, подадени през календарната година, за която се прилага механизмът за финансова дисциплина, независимо кога се извършва плащането към земеделските стопани.

                     (5)

                     По силата на член 8, параграф 1 от Регламент (ЕС) № 1307/2013 на Европейския парламент и на Съвета (3) ставката на корекция на директните плащания, определена в съответствие с член 26 от Регламент (ЕС) № 1306/2013, следва да се прилага само за отпусканите на земеделските стопани през съответната календарна година директни плащания, надвишаващи 2 000 евро. Освен това в член 8, параграф 2 от Регламент (ЕС) № 1307/2013 се предвижда, че вследствие на постепенното въвеждане на директните плащания ставката на корекция за Хърватия следва да се прилага едва от 1 януари 2022 г. Поради това ставката на корекция, която се определя с настоящия регламент, не следва да се прилага спрямо плащанията към земеделските стопани в посочената държава членка.

                     (6)

                     Адаптираната ставка на корекцията следва да се взема предвид при изчисляването на всички плащания, които се отпускат на даден земеделски стопанин по заявление за помощ, подадено за календарната 2018 година. Следователно от съображения за яснота Регламент за изпълнение (ЕС) 2018/866 следва да бъде отменен.

                     (7)

                     За да се гарантира, че адаптираната ставка на корекция се прилага от датата, на която в съответствие с Регламент (ЕС) № 1306/2013 трябва да започнат да се извършват плащанията към земеделските стопани, настоящият регламент следва да се прилага от 1 декември 2018 г.,

               ПРИЕ НАСТОЯЩИЯ РЕГЛАМЕНТ:

            Член 1

               1.   За целите на определянето на ставката на корекция, предвидена в членове 25 и 26 от Регламент (ЕС) № 1306/2013, и в съответствие с член 8, параграф 1 от Регламент (ЕС) № 1307/2013, директните плащания по изброените в приложение I към Регламент (ЕС) № 1307/2013 схеми за подпомагане, които се отпускат на земеделските стопани над сумата от 2 000 евро по заявление за помощ, подадено за календарната 2018 година, се намаляват със ставка на корекция 1,411917 %.

               2.   Предвиденото в параграф 1 намаляване не се прилага в Хърватия.

            Член 2
            Регламент за изпълнение (ЕС) 2018/866 се отменя.

            Член 3
            Настоящият регламент влиза в сила на седмия ден след деня на публикуването му в Официален вестник на Европейския съюз.

            Той се прилага от 1 декември 2018 г.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 ноември 2018 година.

                  За Комисията

                  Председател

               Jean-Claude JUNCKER

            (1)  ОВ L 347, 20.12.2013 г., стр. 549.

            (2)  Регламент за изпълнение (ЕС) 2018/866 на Комисията от 13 юни 2018 г. за определяне на ставката на корекция на директните плащания в съответствие с Регламент (ЕС) № 1306/2013 на Европейския парламент и на Съвета по отношение на календарната 2018 година (ОВ L 149, 14.6.2018 г., стр. 1).

            (3)  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).


title: Регламент за изпълнение (ЕС) 2018/1712 на Комисията от 13 ноември 2018 година за изменение на Регламент за изпълнение (ЕС) 2018/1013 за налагане на временни защитни мерки във връзка с вноса на някои стоманени продукти

text:
                  14.11.2018

                  BG

                  Официален вестник на Европейския съюз

                  L 286/17

         РЕГЛАМЕНТ ЗА ИЗПЪЛНЕНИЕ (ЕС) 2018/1712 НА КОМИСИЯТА
         от 13 ноември 2018 година
         за изменение на Регламент за изпълнение (ЕС) 2018/1013 за налагане на временни защитни мерки във връзка с вноса на някои стоманени продукти
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2015/478 на Европейския парламент и на Съвета от 11 март 2015 г. (1), и по-специално член 5 и член 7 от него,
         като взе предвид Регламент (ЕС) 2015/755 на Европейския парламент и на Съвета от 29 април 2015 г. (2), и по-специално член 3 и член 4 от него,
         като има предвид, че:
         I.   ОБЩА ИНФОРМАЦИЯ

                     (1)

                     На 18 юли 2018 г. с Регламент за изпълнение (ЕС) 2018/1013 (3) Комисията наложи временни защитни мерки във връзка с вноса на някои стоманени продукти. Южна Африка попада в обхвата на тези мерки.

                     (2)

                     Въпреки това съгласно член 33 от Споразумението за икономическо партньорство (СИП) между Европейския съюз и неговите държави членки, от една страна, и държавите от Южноафриканската общност за развитие (ЮАОР), от друга страна (4), държавите по СИП ЮАОР следва да бъдат изключени от обхвата на защитните мерки, приети от ЕС съгласно Споразумението на СТО за защитните мерки.

                     (3)

                     Понастоящем от държавите по СИП ЮАОР единствено Южна Африка е обект на временните защитни мерки по отношение на две категории продукти, а именно — горещовалцовани ламарини и ленти от неръждаема стомана (продукт от категория 8) и студеновалцовани ламарини и ленти от неръждаема стомана (продукт от категория 9).

                     (4)

                     Поради това Регламент за изпълнение (ЕС) 2018/1013 следва да бъде изменен, така че Южна Африка да бъде извадена от обхвата на временните мерки по отношение на тези две категории продукти.

               II.   УВЕЛИЧЕНИЕ НА ВНОСА

                     (5)

                     Както е показано в таблиците по-долу, изключването на Южна Африка от обхвата на временните мерки не води до промяна на общите тенденции при вноса на съответните две категории продукти, който е нараснал значително.

                                 Продукт от категория 8

                                 2013 г.

                                 2014 г.

                                 2015 г.

                                 2016 г.

                                 2017 г.

                                 Общ внос (в тонове)

                                 175 816

                                 233 028

                                 269 697

                                 351 075

                                 436 173

                                    Индекс (2013 г. = 100)

                                    100

                                    133

                                    153

                                    200

                                    248

                                 Без Южна Африка

                                 157 289

                                 214 041

                                 246 965

                                 325 272

                                 407 050

                                    Индекс (2013 г. = 100)

                                    100

                                    136

                                    157

                                    207

                                    259

                                 Продукт от категория 9

                                 2013 г.

                                 2014 г.

                                 2015 г.

                                 2016 г.

                                 2017 г.

                                 Общ внос (в тонове)

                                 697 457

                                 1 017 613

                                 787 521

                                 843 352

                                 976 108

                                    Индекс (2013 г. = 100)

                                    100

                                    146

                                    113

                                    121

                                    140

                                 Без Южна Африка

                                 645 259

                                 954 614

                                 697 537

                                 751 259

                                 869 549

                                    Индекс (2013 г. = 100)

                                    100

                                    148

                                    108

                                    116

                                    135

                     (6)

                     Изключването на Южна Африка не се отразява и върху развитието на вноса като цяло, като се има предвид неголемия ѝ дял, представляващ по-малко от 0,5 % от общия внос през периода 2013—2017 г. Поради същата причина вносът от Южна Африка не променя заключенията от съображение 81 от Регламент за изпълнение (ЕС) 2018/1013 по отношение на въздействието на други фактори върху състоянието на промишлеността на Съюза.

               III.   НИВО НА ВРЕМЕННИТЕ МЕРКИ

                     (7)

                     Южна Африка следва да бъде изключена от обхвата на временните защитни мерки за продукти от категории 8 и 9, а квотата за същите продукти — съответно коригирана. Вносът от Южна Африка, извършен от влизането в сила на временните защитни мерки насам, следва да бъде изключен с обратна сила при изчисляването на безмитната квота за остатъка от периода на валидност на временните мерки,

                     (8)

                     Мерките, предвидени в настоящия регламент, са в съответствие със становището на Комитета по защитните мерки, изготвено съгласно член 3, параграф 3 от Регламент (ЕС) 2015/478 и член 22, параграф 3 от Регламент (ЕС) 2015/755,

               ПРИЕ НАСТОЯЩИЯ РЕГЛАМЕНТ:

            Член 1
            По отношение на вноса на продуктите от категории 8 и 9 с произход от Южна Африка, изброени в приложение V към Регламент за изпълнение (ЕС) 2018/1013, не се прилагат временните защитни мерки, предвидени в Регламент за изпълнение (ЕС) 2018/1013. Приложение V към Регламент за изпълнение (ЕС) 2018/1013, отнасящо се до категории продукти 8 и 9, се заменя, както следва:
            „

                     ПРИЛОЖЕНИЕ V

                        Тарифни квоти

                                 Номер на продукта

                                 Пореден номер

                                 Категория на продукта

                                 Кодове по КН

                                 Обем на тарифната квота (в нетни тонове)

                                 Допълнителна митническа ставка

                                 8

                                 09.8508

                                 Горещовалцовани ламарини и ленти от неръждаема стомана

                                 7219 11 00 , 7219 12 10 , 7219 12 90 , 7219 13 10 , 7219 13 90 , 7219 14 10 , 7219 14 90 , 7219 22 10 , 7219 22 90 , 7219 23 00 , 7219 24 00 , 7220 11 00 , 7220 12 00

                                 178 865

                                 25 %

                                 9

                                 09.8509

                                 Студеновалцовани ламарини и ленти от неръждаема стомана

                                 7219 31 00 , 7219 32 10 , 7219 32 90 , 7219 33 10 , 7219 33 90 , 7219 34 10 , 7219 34 90 , 7219 35 10 , 7219 35 90 , 7219 90 20 , 7219 90 80 , 7220 20 21 , 7220 20 29 , 7220 20 41 , 7220 20 49 , 7220 20 81 , 7220 20 89 , 7220 90 20 , 7220 90 80

                                 423 442

                                 25 %

               “

            Член 2

               1.   Приложение IV към Регламент за изпълнение (ЕС) 2018/1013 се изменя, доколкото засяга групи продукти 8 и 9 с произход от Южна Африка, за да отразява разпоредбите на член 1. Вписването за Южна Африка в приложение IV към Регламент за изпълнение (ЕС) 2018/1013 се заменя, както следва:
               „

                        ПРИЛОЖЕНИЕ IV

                           Списък на продуктите с произход от развиващите се страни, към които се прилагат временните мерки (отбелязани с „х“)

                                    Държава/Група продукти

                                    1

                                    2

                                    3

                                    4

                                    5

                                    6

                                    7

                                    8

                                    9

                                    12

                                    13

                                    14

                                    15

                                    16

                                    17

                                    18

                                    20

                                    21

                                    22

                                    23

                                    25

                                    26

                                    28

                                    Южна Африка

                  “

               2.   Стоките с произход от Южна Африка, попадащи в категории продукти 8 и 9 и внесени в ЕС след влизането в сила на Регламент (ЕС) 2018/1013, се изключват от изчисляването на безмитната квота.

            Член 3
            Настоящият регламент влиза в сила в деня след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 ноември 2018 година.

                  За Комисията

                  Председател

               Jean-Claude JUNCKER

            (1)  ОВ L 83, 27.3.2015 г., стр. 16.

            (2)  ОВ L 123, 19.5.2015 г., стр. 33.

            (3)  Регламент за изпълнение (ЕС) 2018/1013 на Комисията от 17 юли 2018 г. за налагане на временни защитни мерки във връзка с вноса на някои стоманени продукти (ОВ L 181, 18.7.2018 г., стр. 39).

            (4)  ОВ L 250, 16.9.2016 г., стр. 3.